時景命內臣車延規、傅宏營屯田於常、楚州，處事苛細，人不堪命，致盜賊群起。命鉉乘傳巡撫。鉉至楚州，奏罷屯田，延規等懼，逃罪，鉉捕之急，權近側目。及捕得賊首，即斬之不俟報，坐專殺流舒州。周世宗南徵，景徙鉉饒州，俄召為太子右諭德，復知制誥，遷中書捨人。景死，事其子煜為禮部侍郎，通署中書省事，曆尚書在丞、兵部侍郎、翰林學士、御史大夫、吏部尚書。